112 年全國語文競賽原住民族語朗讀 【霧臺魯凱語】國中學生組 編號 1 號

Ngudradrekai

Ki kay “drekai” luiyane, amani kay talilregelrege si katakakecelrane, ku kadaengane amia ku pacugane. “Ngudradrekai” luiya, lakamani ki talilregelrege si takakecelrane, ku cekele ku tatucekelane ki Ngudradrekai, suatalilregelrege palraelre. la kay amani kay suaakakau, kay suavedavedai palraelre, la kamani kay suaakabiceacelrake, kay suakingidavangn, suapunugu, sutaruladrekane, la kamani kay suatalitalrauane kay suTarumake.

Ku nadruma, kay cekele ki Ngudradrekai, sualregelrege makanaelre. cekele sanaiyane, kadrua ku madradrau si titikiane, maramaramau ku taetarane, maramaramau ku niake, yakay ku talialalai kay tavanane, raedre laiya madu, la kamani ku waerece ki cekele, yakay ku marudrange ki cekele, la kamani ku warece ki kakudhane, la ngisasingikai, ku kinawcekelane sanaka kakudhane ki cekele ki. Ngudradrekai, kay cekele ki Ngudradrekai, yakay ku pagisane, yakai ku edrange ki cekele, la singkai kuini si mausakesakene matureteretesane, maki libalibake, mapalribulribulu, kai makalililisi.

Kay Nngudradrekai, lungukai ki umaumase la maudrusa, yaka ku talialalai ku yakai tavanane, amanisu ku raedre, la iyaku ki naucekelane, lai kipasicivaresu ku adrisi, ikierecesu si kamani ku sapatuthingalane, amanisu ku palitudrulaiya, ku nagane ki talialalai, maramaramau, alaiya, sika tagiagisu, kai sulrimaka sicivare ku adrisi, kai sulrimaka kierece, kai sulrimakangiragelane ku suatavananane.

Kay la kaukaulu amani ku laububulu ki cekele, amani ku lrikaungu, amani ku lritulaububulu, amani ku drausulu ki cekele, kay talialalai imatikuruta lu ka kadrua ku lakakaulu laiya, lu matikuru ku lakaukawlu matikuru ku cekele, lu turamuru ku lakawkaulu, twaramuru ku cekele, matiakuru ku talialalai.

112 年全國語文競賽原住民族語朗讀 【霧臺魯凱語】國中學生組 編號 1 號

魯凱族

「魯凱」一詞，族語是指地處深山、高海拔很冷的地方。因此，魯凱族的部落，大部分居住在高山上，這些部落包含西魯凱的霧台鄉，下山社的多納，萬山，還有居住在東魯凱的大南部落。

魯凱族的社會制度，分為貴族和平民，貴族中的領導者負責領導統治整個部落，地位如一國的國王一樣崇高，他擁有配帶頭圈的權利，象徵他是統治者，所有貴族的名字原則上同用，階級相同。

平民是廣大的人民，負責生產經濟、捍衛部落，他們是人民生活安居樂業的來源與保障，因為生產勞動的平民，主宰了這個部落生活和生命的安危，所以貴族和平民是生命共同體，彼此相互支持關愛，一個部落中最大的財產是平民，要尊重平民、愛護平民，部落才能壯大。